rlitschk/wikidir huggingface dataset:
Geestdörp is en Deel von de Gemeen Gnarrenborg in’n Landkreis Rodenborg, Neddersassen. Geestdörp liggt an’n Rand von dat Düvelsmoor. Na Noordwesten to liggt dat Eekholt. De Naveröörd sünd Brillitermoor un Hasselhorst in’n Noorden, Friedrichsdörp un Langenhusen in’n Oosten, Barkhusen un Gnarrenborg in’n Süden, Messelskamp in’n Westen un Röövhorst in’n Noordwesten. Geestdörp is 1785 as Stratendörp un Moorkolonie grünnt worrn. Geestdörp weer vör 1885 in’t Amt Bremervöör, denn von 1885 bet 1977 in’n Kreis Bremervöör un is 1977 Deel von’n Landkreis Rodenborg worrn. 1904 is Geestdörp mit de Gemeen Gnarrenborg tohoopleggt worrn. Geestdörp weer to disse Tied dör de Glashütt Marienhütt, de 1846 grünnt worrn is, de gröttere Oord, liekers hett de tohoopleggt Gemeen den Naam Gnarrenborg kregen. 1976 hett de Glashütt dichtmaakt. Geestdörp is evangeelsch-luthersch präägt un höört to dat Kaspel von de Pauluskark in Gnarrenborg. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. In de ole Marienhütt is vondaag en Glasmuseum ünnerbröcht. De nächste reguläre Bahnhoff is in Bremervöör. Von 1907 bet 1978 harr de Oort mit’n Bahnhoff Gnarrenborg en Bahnhoff an de Bahnlien von’n Moorexpress. De Moorexpress föhrt siet 2000 ok wedder, aver blots
Geestendörp (hoochdüütsch Geestendorf) is en Stadtdeel von de Stadt Bremerhoben in’t Bundsland Bremen. Geestendörp liggt dicht bi de Werser an dat rechte Över von’n Stroom. De Stadtdeel reckt von de Bismarckstraat in’n Noorden bet na de Hamborger Straat in’n Süden un von de Bahnlien Bremen-Cuxhoben in’n Oosten bet na de Riedemannstraat in’n Westen. De Naverstadtdelen sünd Geestmünn-Noord in’n Noorden, Börgerpark in’n Oosten, op en lütt Enn Gröönhöben in’n Süüdoosten, Geestmünn-Süüd in’n Süden un de Fischereehoben in’n Westen. Dat Dörp Geestendörp kummt 1139 as Gestenthorpe toeerst in en Oorkunn vör, in de de Ridder Trutbert en Deel von sien Besitt an dat St.-Paul-Klooster in Bremen schenkt. 1628 hett Tilly de Geestendörper Schanz boon laten. 1847 is op Geestendörper Buurnland de Haven Geestmünn nee grünnt worrn. Geestendörp hett fröher tohoop mit Bramel, Schippdörp un Wulsdörp to dat Vieland tohöört. Later weer dat in dat Amt Stotel-Vieland. In de Franzosentied von 1810 bet 1813 weer Geestendörp Deel von de Kommuun Wulsdörp. In de Tied vör 1885 weer dat Dörp in de Amtsvaagdie Geestendörp von dat Amt Leh un denn von 1885 bet 1932 in’n Kreis Geestmünn. De Oort weer aver von 1888 af an nich mehr egenstännig un is in dat Johr mit
Frellsdorpermöhlen (hoochdüütsch Frelsdorfermühlen) is en Dörp in de Gemeen Beverst in’n Landkreis Cuxhoben, Neddersassen. De Oord liggt an dat linke Över von de Geest. Frellsdorpermöhlen liggt ganz in’n Noordoosten von de Gemeen nich wied af von de Geest. In’n Oort sülvs doot de Frellsdorper Möhlenbeek un de Ströhngraven tohoopfleten, de denn en Stück wieder in de Geest münnt. De Naveröörd sünd de Hööv in’n Noordoosten, Hipst in’n Oosten, Thebü in’n Süüdoosten, Frellsdorp in’n Süden, Wolljes in’n Süüdwesten, Geestenseth in’n Westen un Köhlen in’n Noordwesten. De Oort is wohrschienlich in dat 15. Johrhunnert grünnt worrn, as de Herren von Luunbarg dor en Watermöhl boot hebbt. 1590 hett Henneke von Brobargen dor ok en Good boon laten. Siet 1936 is dat Good in Besitt von de Familie von de Oh. Frellsdorpermöhlen hett vör 1852 to dat Amt Bremervöör tohöört. Bi de Verwaltungs- un Justizreform an’n 1. Oktober 1852 in dat Königriek Hannover schull de Oort toeerst bi dat Amt Bremervöör blieven, is denn aver mit Verordnung von’n 28. September 1852 doch noch in dat Amt Beverst wesselt. To dat Amt Beverst hett de Oort von 1852 bet 1859 tohöört un von 1859 bet 1885 to dat Amt Leh. Na 1885 weer dat
Disse List wiest de gröttsten Städer in Kap Verde, de mehr as 400 Inwahners hebbt. Dorstellt sünd de Tallen vun de Volkstellen 1990 un 2000 as ok en Bereken vun’n 1. Januar 2005. De Tallen geevt blots de Inwahners in de Stadt sülvst an, ahn de Vöröörd oder Dörper ümto.
Sandhausen betekent verscheden Öörd, de op Platt Sandhusen heten doot, Sandhausen, Gemeen in’n Rhien-Neckar-Kreis, Baden-Württembarg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Teufelsmoor betekent Teufelsmoor, Naturschuulrebeed bi Homburg in’t Saarland. Dat is ok de hoochdüütsche Naam von Düvelsmoor, Oort in de Gemeen Oosterholt-Scharmbeek in’n Landkreis Oosterholt, Neddersassen, Düvelsmoor, Moor in Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Johan Capiot (* 12. April 1964 in Rijkhoven) is en ehmalger belgisch Radrennfohrer. He weer Profi van 1986 bit 2000. Nah sien aktiv Karriere wurr Capiot sportlich Leiter bi verscheeden Teams. Capiot weer en Klassiker-Spezialist, also för Eendagsrennen. Bi all sien söss Deelnahmen an de Tour de France kunn he de Rundfohrt nie to Enn’ bringen. Bi dat Rennen Piel vun Brabant hörrt Capiot mit dree Siegen neben Edwig van Hooydonck, Johan Museeuw un Óscar Freire aber to de Rekordsieger. Paris–Tours: 1991 Omloop Het Volk: 1990, 1992 Piel vun Brabant: 1988, 1989, 1992 Ronde van Midden-Zeeland: 1992 1986 Roland-Van de Ven 1987 Roland-Skala 1988 TVM-Van Schilt 1989 TVM-Ragno 1990 TVM 1991–1992 TVM-Sanyo 1993–1994 TVM-Bison Kit 1995 Refin 1996 Collstrop-Lystex 1997–1999 TVM-Farm Frites 2000 Farm Frites 2001–2002 Bankgiroloterij-Batavus 2003 Bankgiroloterij 2004 Chocolade Jacques-Wincor Nixdorf Johan Capiot in de Datenbank vun Radsportseiten.net
Régis Clère (* 15. August 1956 in Langres; † 9. Juni 2012 in Dijon) weer en franzöösch Radrennfohrer. Régis Clère weer as Radsportler van 1978 bit 1992 aktiv, dorvan bit 1981 as Amateur. He weer en Allrounder up de Straat un up de Bahn. 1981 wurr he franzöösch Meester in’t Punktefohren un Viez-Meester in de Eenerverfolgung; 1982 wurr he franzöösch Meester in’t Straatenrennen. Bi de Olympisch Spelen 1980 in Moskau keem he in dat Straatenrennen up den 43. Platz. As Profi is Clère sössmal bi de Tour de France antreden. Dorbi wunn he 1983 een un 1987 twee Deelstrecken.. Bi de Vuelta a España 1981 wunn Clère en Deelstreck un droog negen Daag lang dat Trikot vun den Gesamtführenden. 1987 wunn Régis Clère de Route du Sud. Bi de UCI-Bahn-Weltmeesterschapen 1989 keem he in de Eenerverfolgung up den darten Platz. Régis Clère is wiels en Hartoperatschoon storven. Régis Clère in de Datenbank vun Radsportseiten.net Régis Clère in de Datenbank vun Sports-Reference.com (engelsch) Régis Clère, Fier, rude et brave up lncpro.fr (franzööösch, PDF, 82 KiB) Former Tour de France stage winner Regis Clere dies
Proaccelerin (ok Proakzelerin oder Fakter V) is en Protein, dat as Stollfakter an de Hämostaas bedeeligt is. Anners as de annern Stollfakters hett dat Proaccelerin keen Funkschoon as Enzym, man deent blots as Koenzym (Kofakter). Dat Protein hett en Molekülmasse vun 251.671 Dalton un höört to de Grupp vun de α-Globulinen. Sien Kunzentratschoon in’t Bloodplasma liggt bi üm un bi 10 mg/l. De Synthees finnt wohrschienlich in de Lebber statt. Dat Gen för Proaccelerin liggt op dat eerste Chromosom (1q23). Proaccelerin lööpt in’t Plasma üm mit en Halfweertstiet vun ruchweg 12 Stünnen. Aktiveert warrt de Stollfakter V dör dat Thrombin, dordör dat dat in en „swore“ (Molekülmasse 110 kDa) un en „lichte“ (73 kDa) Molekülkeed opsplitt warrt, de nich kovalent dör Calcium aneenanner bunnen sünd. De aktiveerte Form vun’t Proaccelerin, de ok Accelerin oder Fakter Va nöömt warrt is en Kofakter vun’n Stuart-Prower-Fakter (Faktor X), wat dat Prothrombin (Fakter II) in Thrombin ümwannelt. Proaccelerin warrt dör dat aktiveerte Protein C dör Proteolyys afboet. Dördor verlütt dat Protein sien Wirkung. Dat is een vun de wichtigsten natürlichen Törnmechanismen vun’t Bloodstollen. Dat gifft verschedene Arvkrankheiten, de op en Fehlfunkschoon vun’t Proaccelerin torüchgaht. En Mangel vun Proaccelerin löst en rore lichte Form vun
Ness betekent Ness, Oort in de Gemeen Loxt in’n Landkreis Cuxhoben, Neddersassen, Ness, Oort in de Gemeen Dorm in’n Landkreis Auerk, Neddersassen, Ness, Stroom in Schottland, de in dat Loch Ness flütt, Ness, Gemeen op dat Eiland Lewis in Schottland, Ness, Oort in Cheshire, England, Ness, Prinzess ut de Mythologie von Irland, HMS Ness, Schipp von de brietsche Marien (1905), HMS Ness, Schipp von de brietsche Marien (1942). Ness is de Familiennaam von Aaron Ness (* 1990), US-amerikaanschen Ieshockeyspeler, Arlen Ness, US-amerikaanschen Motoorradboer, Bjarne Ness (1902–1927), noorweegschen Maler, Brad Ness (* 1974), austraalschen Basketballspeler, Charles Ness (1924–1994), brietschen Offzeer, Don Ness (* 1974), US-amerikaanschen Politiker, Eliot Ness (1903–1957), US-amerikaanschen Beamten in de Prohibitionstied, Evaline Ness (1911–1986), US-amerikaanschen Illustrater, Harry Ness (1885–1957), engelschen Footballspeler, Helge Ness (1861–1928), noorweegschen Botaniker, Immanuel Ness, US-amerikaanschen Politikwetenschopper, Jack Ness (1885–1957), US-amerikaanschen Baseballspeler, Jamie Ness (* 1991), schottschen Footballspeler, Jennifer Ness (* 1972), engelsche Schauspelerin, Jonathan Van Ness (* 1987), US-amerikaanschen Frisör un Podcaster, Klaus Ness (1962–2015), düütschen Politiker, Martin Ness (1942–1987), düütschen Sportler, Martin Ness (* 1993), Swiezer-düütschen Ieshockeyspeler, Martina Gregor-Ness (* 1959), düütsche Politikerin, Mike Ness (* 1962), US-amerikaanschen Musiker, Nate Ness (* 1986), US-amerikaanschen American-Football-Speler, Norman F. Ness (* 1933), US-amerikaanschen Geophysiker un
Nesse betekent Nesse, Stroom in Döringen, de in de Hörsel münnt, Nesse, Beek in’n Werra-Meißner-Kreis, Hessen, de in de Werra münnt, Nesse, ünnergahn Dörp in’t Rheiderland, Nesse, Polder in de Provinz Süüdholland. Dat is ok de hoochdüütsche Naam von Ness, Oort in de Gemeen Dorm in’n Landkreis Auerk, Neddersassen, Ness, Oort in de Gemeen Lox in’n Landkreis Cuxhoben, Neddersassen. Nesse is de Familiennaam von Åse-Marie Nesse (1934–2001), noorweegsche Schrieversche, Hajo von Nesse (1562–1620), düütschen Rechtswetenschopper, Johannes Nesse (1891–1948), noorweegschen Journalist, Kirsten Nesse (* 1995), düütsche Footballspelerin, Randolph M. Nesse (* 1948), US-amerikaanschen Mediziner. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Neß is de Familiennaam von Harry Neß (* 1947), düütschen Pädagoog un Druckhistoriker, Oliver Neß (* 1968), düütschen Feernsehjournalist, Rupert Neß (1670–1740), düütschen Abt, Wolfgang Neß (* 1949), düütschen Boinschenör, Architekt un Denkmaalpleger. Kiek ok bi: Ness, Nes. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Paul Felix Walter zur Nieden (* 23. Dezember 1869 in Berlin; † 12. Dezember 1937 ok dor) weer en düütschen Beamten. He weer in de DVP in. Zur Nieden hett Rechts- un Staatswetenschop in Berlin un Franzöösch un Literatur in Lausanne studeert. In’n Januar 1897 hett he de Staatsprüfung bestahn un is denn von 1898 bet 1900 Regerungsassesser in dat Landraadsamt von’n Kreis Mettmann in Vohwinkel wesen. 1904 weer he bi’n Regerungsbezirk Koblenz för de Renten von de Veteranen ut’n Krieg von 1870/1871 un för de Moselfähren tostännig. Nadem Friedrich von Scherenberg dat Amt as Landraad von’n Kreis Mettmann afgeven hett, is zur Nieden 1904 toeerst kommissarsch un an’n 28. Dezember denn ok richtig Landraad worrn. As de Kreis Mettmann 1929 oplööst worrn is, keem zur Nieden as Landraad na’n Kreis Geestmünn. 1932 is de Kreis Geestmünn mit’n Kreis Leh to’n Kreis Wersermünn tohoopgahn un zur Nieden weer denn ok Landraad in dissen ne’en Kreis. In’n April 1935 is he denn in Pension gahn un na Berlin tagen. Zur Nieden weer siet 1901 mit Ella Schött verheiraadt. Sien Dochter Ellen is 1902 un sien Söhn Herbert 1903 boren. He is 1937 doodbleven un liggt in Vohwinkel begraven. Klaus Otto Nass:
Hagen betekent -hagen, Deel von veel Oortsnaams, Hagen, kreisfre’e Grootstadt in Noordrhien-Westfalen, Hagen, en Familiennaam (för Lüüd mit düssen Naam kiek dor), Hagen, Gemeen in’n Landkreis Ossenbrügge, Neddersassen, Hagen, Gemeen in’n Landkreis Cuxhoben, Neddersassen, Hagen, Gemeen in’n Kreis Sebarg, Sleswig-Holsteen, Hagen, Gemeen in dat Département Moselle, Frankriek, Hagen, Oort in de Gemeen Steinfort in Luxemborg, Hagen, Oort in de Woiwodschop Westpommern, Polen, Hagen, Oort in de Gemeen Beimerstetten in’n Alb-Donau-Kreis, Baden-Württemberg, Hagen, Oort in de Gemeen Schnaitheim in’n Landkreis Heidenheim, Baden-Württemberg, Hagen, Oort in de Gemeen Weikersheim in’n Main-Tauber-Kreis, Baden-Württemberg, Hagen, Oort in de Gemeen Freilassing in’n Landkreis Berchtesgadener Land, Bayern, Hagen, Oort in de Marktgemeen Parkstein in’n Landkreis Neustadt an der Waldnaab, Bayern, Hagen, Oort in de Gemeen Riegsee in’n Landkreis Garmisch-Partenkirchen, Bayern, Hagen, Oort in de Marktgemeen Wurmannsquick in’n Landkreis Rottal-Inn, Bayern, Hagen, Oort in de Gemeen Lohme in’n Landkreis Vörpommern-Rügen, Mekelborg-Vörpommern, Hagen, Oort in de Gemeen Bad Purmunt in’n Landkreis Hameln-Purmunt, Neddersassen, Hagen, Oort in de Gemeen Bargen in’n Landkreis Celle, Neddersassen, Hagen, Oort in de Gemeen Niestadt in de Region Hannover, Neddersassen, Hagen, Oort in de Gemeen Sprakensehl in’n Landkreis Gifhorn, Neddersassen, Hagen, Oort in de Gemeen Stood in’n Landkreis Stood, Neddersassen, Hagen, Oort in de
Lüttich (franzöösch amtlich Liège, bit 1949 Liége, walloonsch Lîdje, nedderlannsch Luik D) is dat kulturell Zentrum vun de Walloonsch Region vun Belgien, Hööftstadt vun de glieknaamig Provinz un vun dat Bisdom Lüttich. As Stadt mit 194.715 Inwahners (Stand: 01.01.2011) up en Flach vun 69,39 km² liggt Lüttich an den Tosommenfloot vun Ourthe un Maas nich wiet vun de Städer Maastricht in den Nedderlannen un Aken in Düütschland. Dat Lütticher Becken tellt samt Vörstäder ungefähr 600.000 Inwahner. Dat Bevölkerungswassdom vun de Stadt is mit 0,5 % pro Johr etwa so hooch as de belgisch Dörsnitt (0,6 %). In Lüttich gifft dat neben en Universität verscheeden anner Hoochscholen, en kathoolschen Bischopssitt, en Theater, een Oper (Opéra royal de Wallonie) as ok wiedere kulturell Inrichtungen. De Naam to Tiet vun de Römer weer „Leodicum“ bzw. „Vicus Leodicus“. 717 entwickelte sück de Stadt as Bischopssitt un weer in't Middelöller en bedüüdend politisch un kulturell Zentrum. In dat utgahn Middelöller hörr de Stadt to dat Territorium vun dat Fürstbisdom Lüttich. De regeeren Fürstbischööp vun Lüttich sünd meest ut den Adel vun dat Hillig Röömsch Riek afstammend ween. Machtzentrum vun dat Fürstbisdom Lüttich weer dat ebenfalls vun Adligen ut dat Riek beherrscht Domkapitel, en vun de
Weersbe is en Dörp in de Gemeen Hagen in’n Landkreis Cuxhoben, Neddersassen. Binnen de Gemeen billt de Oort en egen polietsche Oortschop. To Weersbe höört ok de lüttjere Oort Weersbermoor mit to. Weersbe liggt in de Masch von Oosterstood an dat rechte Över von de Werser. Vör Weersbe liggt Harriersand un op de anner Sied von’n Stroom de Stadt Braak. De Naveröörd sünd Offenwarden un Saans in’n Noorden, Offenwardermoor un Hagen in’n Noordoosten, Weersbermoor in’n Oosten, Uthleer in’n Süüdoosten, Rechtebe in’n Süden un Harriersand in’n Westen. De Oort kummt 1110 as Wirsebe toeerst in de Oorkunnen vör. In’n Eersten Weltkrieg sünd 17 Soldaten ut Weersbe fullen oder vermisst un in’n Tweten 44. Weersbe weer in de Franzosentied von 1810 bet 1813 in de Kommuun Weersbe in’n Kanton Dammhagen. Dat Dörp hett vör 1885 to’n Bezirk Süüd-Oosterstood in dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn un 1977 von’n Landkreis Cuxhoben worrn. 1968 is de Gemeen Weersbe Deel von de Gemeen Saans worrn. An’n 1. Januar 2014 sünd Weersbe un Saans denn tohoop Deel von de ne’e Gemeen Hagen worrn. Dorbi is de vörherige Gemeen Saans in verscheden Oortschoppen opdeelt worrn,
Disse Artikel is man blots en Stubben. Du kannst Wikipedia helpen un em verbetern. Kroaatsch is ene slaavsche Spraak. Se is Amtsspraak in Kroatien un warrt dor vun 10 Millionen Minschen spraken. Se hörrt to de serbokroaatsche Grupp vun de südslaavsche Spraaken, en Ünnergrupp vun de indogermaansch Spraakfamilie. (a) (be) (ce) (če) (će) (de) (dže) (đe) (e) (ef) (ge) (ha) (i) (je) (ka) (el) (elj) (em) (en) (enj) (o) (pe) (er) (es) (eš) (te) (u) (ve) (ze) (že)
Alibi betekent Alibi, in de Kriminalistik de Nawies, nich an en Daatoort wesen to hebben, Alibi, Theaterstück vun Agatha Christie ut dat Johr 1928, Alibi, britische Musikgrupp, Alibi, US-amerikaanschen Film ut dat Johr 1929, Alibi, britischen Film ut dat Johr 1931, Alibi, britischen Film ut dat Johr 1942, L’alibi, italieenschen Film ut dat Johr 1969, Alibi, US-amerikaanschen Feernsehfilm ut dat Johr 1997, The Alibi, US-amerikaanschen Film ut dat Johr 2006, Alibi, US-amerikaanschen Film ut dat Johr 2007, Mount Alibi, Barg in Grahamland, Antarktika. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
En Alibi (vun lat. alibi „annerwegens“, ut alius „en annern“ un ibi „dor“ ) is de Nawies dorför, dat een Person, de ünner Verdacht steiht en Straafdaat maakt to hebben, to de Tiet vun dat Verbreken nich an den Daatoort wesen is un he dormit as Deder nich in Fraag kummt. In’t straafrechtliche Ermittlungsverfohren is dorför en Bestätigung dör Bewiesen, Tügen oder Indizien nödig. Dat Rutfinnen vun Alibis is en bedüden Bestanddeel vun de Kriminalistik. In de Ümgangsspraak warrt Alibi aver ok noch in’n wieteren Sinn bruukt, de sik nich blots op sünnere Öörd betütt. Aver ok hier geiht dat dorüm, de egen Schuld bi Verbreken oder moraalsch verkehrt Verhollen rünnertospelen oder to minnern. Tomeist geiht dat dorbi aver faken üm en Schuulbehauptung. Verkehrte Alibis sünd Straafdaten vun de Rechtspleeg un künnt för den „Tügen“, de en verkehrt Alibi betüügt hett, en Straafverfohren as Naklapp hebben vunwegen Straafhinnern, Verkehrtutseggen oder Meeneed. Ünnerscheed warrt twüschen en technisch un en personell Alibi. Dat technische Alibi bedüüt, dat de Person ünner Verdacht to’n Bispeel mit Intrittskorten, Verkehrfotos, Fohrkorten oder so Saken bewiesen kann, dat he to de Tiet vun’t Verbreken nich an den Daatoort wesen is. Vun en personell Alibi warrt snackt, wenn
Swegen is en Dörp in de Gemeen Lox in’n Landkreis Cuxhoben, Neddersassen. Swegen liggt as Stratendörp an’n Rand von Masch un Geest, dicht bi de Luun. In’n Noorden doot de Naturschuulrebeden Stoteler Moor, Plackenmoor un Königsmoor liggen. De Naveröörd sünd Stotel in’n Noorden, Stotelermoor un Hahnenknoop in’n Noordoosten, Wittst, Neenlannermoor un Langendammsmoor in’n Oosten, Driftseth in’n Süden, Rechtenfleth in’n Süüdwesten un Neenlann, Büttel un Holt in’n Noordwesten. In Swegen is en Sweert ut de Tied von dat 13. oder 14. Johrhunnert funnen worrn, dat villicht ut de Slacht von’n 26. Juni 1233 twüschen de Lüüd von Oosterstood un den Bremer Arzbischop Gerhard II. stammt. Dat Sweert liggt nu in’t Focke-Museum in Bremen. Swegen hett vör 1885 to dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn un 1977 von’n Landkreis Cuxhoben worrn. 1968 is de Gemeen Swegen Deel von de Gemeen Stotel worrn. An’n 1. März 1974 is Stotel mit de Gemeenreform in Neddersassen sülvs denn Deel von de Gemeen Lox worrn. Sietdem billt Swegen en Oortschop binnen de Gemeen Lox mit egen Oortsvörsteiher. To disse Oortschop höört blangen Swegen sülvs ok en Deel von de ole Gemeen Stotel un de
De Oscars 1936 sünd an’n 5. März 1936 in’t Biltmore Hotel in Los Angeles utgeven worrn. Dat weer dormit de achte Oscar-Vergaav. In’t Johr vun de Oscar-Vergaav warrt jümmer Filmen uttekent, de in dat vörige Johr anlopen sünd, in dissen Fall also de Filmen ut dat Johr 1935. Bi disse Vergaav is to’n eersten mol de utwärtige Firma PriceWaterhouseCoopers dormit beopdraagt worrn, de afgevenen Stimmen uttotellen. To’n eersten mol weer ok en Pries för den Besten Dansspeelbaas vergeven. De Kategorie weer aver blots dreemol vergeven. Modereert hett dat Johr Frank Capra. Bi de Vergaav weer de Film Mutiny on the Bounty mit acht Kategorien an’n fakensten nomineert. De meisten, neemlich veer, Oscars hett an’t Enn de Film The Informer kregen. Mutiny on the Bounty (dt.: Meuterei auf der Bounty) vun (Metro-Goldwyn-Mayer) Alice Adams vun RKO Radio Broadway Melody of 1936 (dt.: Broadway-Melodie 1936) vun Metro-Goldwyn-Mayer Captain Blood (dt.: Unter Piratenflagge) vun Cosmopolitan Productions David Copperfield vun Metro-Goldwyn-Mayer The Informer (dt.: Der Verräter) vun RKO Radio Les Misérables (dt.: Die Elenden) vun 20th Century Pictures The Lives of a Bengal Lancer (Bengali) vun Paramount Pictures A Midsummer Night’s Dream (dt.: Ein Sommernachtstraum) vun Warner Bros. Naughty Marietta (dt.: Tolle Marietta) vun
De Bulbourethraldrüüs (Glandula bulbourethralis, Miegröhrenzibbeldrüüs) is en poorig anleggte akzessoorsche Geslechtsdrüüs bi de Heken vun de Söögdeerten. Bi’n Hund is se aver nich utbillt. In de Humanmedizin warrt se na den engelschen Anatom William Cowper (1666–1709) ok as Cowpersche Drüüs oder Cowper-Drüüs betekent. De Drüü liggt in’t Diaphragma urogenitale, dat is en mit Binngeweev utfüllten Afsnitt vun’t Becken. Bi Mannslüüd is disse Drüüs ruchweg so groot as en Arf. Bi de Deerten is de Drüüs bi’t Swien an gröttsten utbillt. Dor hett se de Form vun en Zigarr un is bi’n utwossen Ever meist 20 cm lang. Se lett sik bi disse Deeroort rektal föhlen un kann ok as Teken bi’t Opdecken vun Kryptorchiden nütt warrn, vunwegen dat se bi kastreerte Deerten dör den Mangel an Testosteron verkümmert oder sik gor nich entwickelt. Bi Mannschlüüd is de Utföhrgang ruchweg 5 cm lang un münnt in de Miegröhr. Bi Poorhovers münnt he in en dorsal utrichten Blindsack (Recessus urethralis). Dat Sekret vun de Bulbourethraldrüüs, dat as Vörejakulat oder Lustdrapen betekent warrt, warrt tomeist vör de egentlichen Ejakulatschoon afgeven. Dat Sekret is sliemig un hett vör allen de Opgaav, Resten vun’n Urin un ’n beten ok dat sure Ümfeld vun de Scheed
Hildegard "Hilde" Krahwinkel-Sperling (* 26. März 1908 in Essen; † 7. März 1981 in Helsingborg, Sweden) weer en düütsch Tennisspelerin. De Dochter vun en Bauünnernehmer speel siet 1925 in den Tennisclub Schwarz-Weiß in Essen un wessel 1927 to Etuf Essen. 1929 wurr se düütsch un ungaarsch Meesterin. 1931 verlor se in Wimbledon eerst in't Finale tegen Cilly Aussem; in dat sülvig Johr stunn se up Platz 2 vun de Weltranglist. 1933 wunn Krahwinkel mit Gottfried von Cramm den Wimbledontitel in dat mischt Düppel gegen Mary Heeley un Norman Farguharson, 1935–37 weer se dreemal bi de Internatschonal Meesterschapen vun Paris spoodriek. In hör bit 1952 andüern Karriere wunn se 123 Titel in 16 Länner un weer wiels disse Tiet de spoodriekst Spelerin vun de Welt. För Düütschland hett se denn ok noch 56 FedCup Insatzen harrt. Dör Heiraat mit Sven Sperling wurr se däänsch Staatsbörgerin. Se gellt nah Steffi Graf un neben Cilly Aussem as de spoodriekste düütsch Tennisspielerin överhoopt un hörr to de best Spelerinnen in de 1930er Johren. Se wunn de Franzöösch Meesterschapen van 1935 bit 1937 dree Mal in Folge un wunn dorbi jeweils gegen Simonne Mathieu ut Frankriek. In de Historie vun de French Open gelung so